Расава (гарадзішча)

Расава — гарадзішча перыяду ранняга жалезнага веку каля в. Расава Светлагорскага раёна. Знаходзіцца за 3 км на паўночны захад ад вёскі ў лесе, перарэзана дарогай ва ўрочышча Гарадзінка.

 Апісанне 
Узнікла ў 1-ым тыс. да н.э. — 1-ым тыс. н.э. Пляцоўка гарадзішча авальная, памерам 110×75 м. Па перыметры ўмацавана валам вышынёй 1,5 м, шырынёй 10 м. У паўднёва-заходняй частцы вал нівеліраваны. Тэрыторыя гарадзішча здзірванела, зарасла хмызняком і дрэвамі. Агаленняў культурнага слою не маецца. Раней гарадзішча было прывязана да в. Чыркавічы. У выданні «Збор помнікаў культуры Беларусі. Гомельская вобласць» гэты помнік памылкова аднесеы да р.п. Сасновы Бор.

Гарадзішча каля в. Расава выявіла і абследавала ў 1981 годзе Н. М. Дубіцкая. Культурны слой не выяўлены. Раскопкі не праводзіліся.


 Спасылкі 


Катэгорыя:Расава
Катэгорыя:Гарадзішчы Светлагорскага раёна